Finlands landskap

Finlands landskap (svensk landskap, finsk maakunta) er kommunalrettslige enheter som ble innført i Finland i 1997. Finland er inndelt i 19 landskap, 18 på fastlandet i tillegg til Åland. Disse har sin opprinnelse i Finlands historiske landskap.
Fra 1997 fantes det tjue landskap, men antallet ble redusert til 19 da Östra Nyland ble innlemmet i Nyland 1. januar 2011.

Hvert landskap i Fastlands-Finland ledes av et landskapsforbund (sv. landskapsförbund, fi. maakuntaliitto) som fungerer som en samkommune for kommunene i landskapet.
Landskapsforbundene tar hånd om medlemskommunenes felles interesser. De har ansvar for regional utvikling og landskapsplanlegging for kommunene. Dessuten skjøtter forbundene medlemskommunenes internasjonale kontakter.Uppslagsverket Finland, landskapsförbund  Landskapet Åland har indre selvstyre og ledes av et folkevalgt lagting.

Ledelsen i landskapsforbundene velges ikke direkte, men utpekes av sine medlemskommuner. I Kajanaland var det fra 2004 til 2012 en forsøksordning med direkte valg til folkevalgte organer i landskapets ledelse. I forsøksordningen var enkelte helsetjenester og undervisningsoppgaver overført fra kommunal forvaltning til landskapsforvaltning.Kommunförbundet, Kajanalandsmodellen är effektiv (9.4.2010)

Foruten de 18 lovfestede landskapsforbundene i Fastlandsfinland finnes det interesseorganisasjoner som også kalles landskapsforbund, f.eks. Svenska Österbottens förbundSvenska Österbottens förbund og Sydkustens landskapsförbund.Sydkustens landskapsförbund

Den finske stats forvaltningsenheter (de tidligere lenene og de nåværende regionforvaltningsverkene) tar utgangspunkt i landskapsinndelingen. En statlig forvaltningsenhet kan omfatte ett eller flere landskap.

Landskapene er delt inn i økonomiske regioner. Hvert landskap kan inneholde en eller flere økonomiske regioner.

 Landskapene 

+ Landskap med folketall og areal etter landskapsgrensene 2011 Kode   Svensk navn  Finsk navn  Folketall    Areal  km²  1  Egentliga Finland  Varsinais-Suomi      2  Nyland  Uusimaa      3  Kymmenedalen  Kymenlaakso      4  Södra Karelen  Etelä-Karjala       5  Egentliga Tavastland  Kanta-Häme      6  Päijänne-Tavastland  Päijät-Häme      7  Södra Savolax  Etelä-Savo      8  Satakunta  Satakunta      9  Birkaland  Pirkanmaa      10  Mellersta Finland  Keski-Suomi     11  Norra Savolax  Pohjois-Savo      12  Norra Karelen  Pohjois-Karjala      13  Österbotten  Pohjanmaa     14  Södra Österbotten  Etelä-Pohjanmaa      15  Mellersta Österbotten  Keski-Pohjanmaa      16  Norra Österbotten  Pohjois-Pohjanmaa      17  Kajanaland   Kainuu      18  Lappland  Lappi     19  Åland  Ahvenanmaa       Hele Finland     + Kart

 Se også 
Finlands len
Historiske landskap i Finland
Finlands kommuner
Finlands økonomiske regioner
Regionforvaltningsverk
Landskap

Fotnoter

 Eksterne lenker 
 Uppslagsverket Finland, landskap


Landskap